4. ΠΡΟΕΔΡΙΚΟΝ ΔΙΑΤΑΓΜΑ της 30 Ιουν./14 Ιουλ. 1927 Περί πειθαρχικής δικαιοδοσίας προσωπικού λιμενικού σώματος. Άρθρ.1.-Το προσωπικόν του λιμενικού σώματος και οι εις τας υπηρεσίας της διοικήσες του εμπορικού ναυτικού υπηρετούντες αξιωματικοί παντός κλάδου και λοιπόν προσωπικόν του πολεμικού ναυτικού υπάγονται εις τας εν τω πολεμικώ ναυτικώ ισχυούσας διατάξεις περί ναυτικών πειθαρχικών ποινών πλην καθ’ όσον άλλως ορίζει το παρόν Δ/μα. Άρθρ.2.-1.Ο Διευθυντής του Εμπορικού ναυτικού ασκεί επί του ανωτέρου και κατωτέρου προσωπικού του λιμενικού σώματος πειθαρχικήν δικαιοδοσίαν υποναυάρχου αρχηγού μοίρας. 2.Ο επιθεωρητής του εμπορικού ναυτικού ασκεί επί του υπ’ αυτόν προσωπικού και των κατωτέρων αξιωματικών και του κατωτέρου προσωπικού των υπ’ αυτού επιθωρουμένων αρχών πειθαρχικήν δικαιοδοσίαν πλοιάρχου αρχηγού μοίρας. 3.Ο Διευθυντής του ναυτικού απομαχικού ταμείου, ο επιθεωρητής εμπορικών πλοίων και οι προϊστάμενοι επιλιμεναρχείων ασκούν επί του υπό τας διαταγάς των προσωπικού πειθαρχικήν δικαιοδοσίαν πλοιάρχου αρχηγού μοίρας. 4.Οι προϊστάμενοι λιμεναρχείων και υπολιμεναρχείων «και ο διευθυντής του γραφείου ναυτικής εργασίας» ασκούν επί του υπό τας διαταγάς των προσωπικού πειθαρχικήν δικαιοδοσίαν κυβερνητών πολεμικών πλοίων. Τα εντός «» προσετέθησαν δια του Π.Δ. της 12/16 Αυγ. 1927. 